# Joan Bosch i Palau

Joan Bosch i Palau (Valls, 31 de maig de 1925 - Barcelona, 17 de novembre de 2015) fou un director i guionista de cinema català. Bosch va signar com a director d'un total de vint-i-nou llargmetratges: deu comèdies, vuit westerns, cinc pel·lícules de gènere criminal, tres comèdies romàntiques, una comèdia musical, una pel·lícula de terror i una pel·lícula multigenèrica. També és autor de sis guions per a altres directors i de tres curtmetratges.

## Biografia

Joan Bosch i Palau fou el fill de Joan Bosch i Dalmau, comerciant de fruita seca, i Maria Palau Estrada. Va passar els seus primers anys de vida a Valls i, més tard, es mudà a Riudoms (Baix Camp) amb la seva família entre els anys 1933 i 1935. L'any 1935 tornà a la seva població natal. El 1939, amb l'entrada dels nacionals a la capital de l'Alt Camp, va traslladar-se amb els seus pares a casa d'uns familiars de Sabadell, i des de llavors ja no va tornar a anar més a escola. Entre els anys 1942 i 1943 va escriure articles al periòdic local Sabadell.
Entre el 1944 i el 1945 va fer d'ajudant de direcció durant el rodatge de Las aventures del capitán Guido, de Jacint Goday. Al film de Goday també havia realitzat tasques de vestuari, mobiliari, documentació i material. Després de realitzar el servei militar, el setembre de 1949 es va instal·lar a Madrid, on va ser auxiliar de producció a Historia de dos aldeas, d'Antonio del Amo, i a El capitán Veneno, de Luis Marquina. El 1950 va ser coargumentista i coguionista, juntament amb Ignacio Rubio, de la pel·lícula Día tras día, d'Antonio del Amo. Aquell mateix any va decidir tornar cap a Catalunya. El 1953 va fer el curtmetratge Gaudí amb Josep Maria Forn. El seu debut com a director d'un llargmetratge es produí l'any 1957 amb Sendas marcadas, que originalment s'anava a titular Huellas del destino. El 1966 va fundar l'empresa Tecnofilm, dedicada a la producció de films industrials i publicitaris. El seu últim llargmetratge com a director va ser Un Rolls para Hipólito l'any 1983. Tot i això, va continuar rodant curtmetratges i vídeos industrials. De fet, l'any 1983 va dur a terme quatre curtmetratges per al Ministeri de l'Exèrcit, un sobre la fragata Santa Maria, un sobre els avions F-11, un sobre els accidents dels soldats que viatgen de permís i un sobre els batallons de muntanya. Al 1990 va rodar un episodi pilot per a una sèrie, no va acabar bé. L'any 2015, Joan Bosch i Palau va morir a Barcelona als noranta anys.

## Filmografia

| Any | Títol | Com a | Com a | Com a | Com a | Com a | Com a | Com a |
| Any | Títol | Ajudant de direcció | Director | Ajudant de producció | Productor de cinema | Guió | Argument | Diàlegs |
| 1944/45 | Las aventuras del capitán Guido | Sí | | | | | | |
| 1949 | Historia de dos aldeas | | | Sí | | | | |
| 1949 | El capitán Veneno | | | Sí | | | | |
| 1950 | Día tras día | Sí | | | | Sí | Sí | |
| 1952 | Gaudí (documental) | | Sí | | Sí | Sí | | |
| 1954 | El fugitivo de Amberes | | | | | Sí | | |
| 1955 | El cerco | | | | | Sí | Sí | |
| 1956 | Verano en España | | | | | Sí | | Sí |
| 1956 | Heredero en apuros | | | | | Sí | Sí | |
| 1956 | Un tesoro en el cielo | | | | | Sí | Sí | |
| 1957 | Sendas marcadas | | Sí | | | Sí | Sí | |
| 1959 | A sangre fría | | Sí | | | Sí | Sí | |
| 1961 | Regresa un desconocido | | Sí | | | Sí | Sí | |
| 1961 | El último verano | | Sí | | | Sí | Sí | Sí |
| 1962 | Bahía de Palma | | Sí | | | Sí | | Sí |
| 1963 | Sol de verano | | Sí | | | Sí | Sí | Sí |
| 1965 | El castigador | | Sí | | | Sí | Sí | Sí |
| 1967 | El terrible de Chicago | | Sí | | | | | |
| 1968 | La viudita ye-yé | | Sí | | | | | |
| 1968 | Chico, chica, ¡Boom! | | Sí | | | | | |
| 1969 | Investigación criminal | | Sí | | | | | |
| 1970 | La diligencia de los condenados | | Sí | | | | | |
| 1970 | Abre tu fosa, amigo...llega Sabata | | Sí | | | | | |
| 1971 | Los buitres cavarán tu fosa | | Sí | | | Sí | Sí | |
| 1971 | Una bala marcada | | Sí | | | Sí | Sí | |
| 1972 | Los mil ojos del asesino | | Sí | | | Sí | Sí | |
| 1973 | La muerte llama a las diez | | Sí | | | Sí | Sí | |
| 1973 | La caza del oro | | Sí | | | Sí | | |
| 1974 | Tu fosa será la...exacta, amigo | | Sí | | | Sí | Sí | |
| 1974 | Dallas | | Sí | | | Sí | Sí | |
| 1974 | Exorcismo | | Sí | | | Sí | | |
| 1975 | La dudosa virilidad de Cristóbal | | Sí | | | | | |
| 1976 | Mauricio, mon amour | | Sí | | | | Sí | |
| 1977 | Es pecado...pero me gusta | | Sí | | | | Sí | |
| 1978 | Cuarenta años sin sexo | | Sí | | | Sí | Sí | |
| 1979 | La ciudad maldita | | Sí | | | Sí | Sí | |
| 1979 | Casademont (curtmetratge) | | Sí | | | Sí | | |
| 1979 | J. Grau Garriga (curtmetratge) | | Sí | | | Sí | | |
| 1981 | Los locos vecinos del segundo | | Sí | | | Sí | Sí | Sí |
| 1982 | Caray con el divorcio | | Sí | | | Sí | Sí | Sí |
| 1982 | Problemes urbanístics (documental) | | Sí | | | | | |
| 1983 | Un Rolls para Hipólito | | Sí | | | | | |
| 1985 | El recomendado | | | | | | Sí | |

## Referències

* ↑ JOAN BOSCH PALAU: canal de esquelas de La Vanguardia
* 1 2 «Mor el director i guionista Joan Bosch i Palau». ACADÈMIA DE LES ARTS I LES CIÈNCIES CINEMATOGRÀFIQUES CATALANES (ACC). [Consulta: 19 novembre 2015].
* ↑ Comas, 2006.
* 1 2 Àngel., Comas,. Joan Bosch: el cine i la vida. 1. ed. Valls: Cossetània Edicions, 2006. ISBN 8497911806.
* ↑ Antonio., Gregori,. El cine español según sus directores. Madrid: Ediciones Catedra, 2009. ISBN 9788437626147.

## Bibliografia

* Comas, Àngel. Joan Bosch. El cine i la vida. Valls: Cossetània Edicions, 2006, p. 190. ISBN 978-84-9791-180-1 [Consulta: 10 març 2017].